《题黟县舒仙翁东岩隐处》
元代·赵汸

仙家楼观倚崔嵬，万仞峰头一径开。阴壑每防雷电起，夜坛静看斗杓回。

祗应跨鹤云中过，尚想吹箫月下来。远望平原秋树短，累累荒冢漫兴哀。

作者简介：（1319—1369）元明间徽州府休宁人，字子常。九江黄泽弟子，得六十四卦大义及《春秋》之学。后复从临川虞集游，获闻吴澄之学。晚年隐居东山，读书著述。洪武二年，与赵埙等被征修《元史》，书成，辞归，旋卒。学者称东山先生。有《春秋集传》、《东山存稿》、《左氏补注》等。